রাজ্যে SIR প্রস্তুতির চূড়ান্ত রিপোর্ট তৈরিতে কি বাঁধা হয়ে দাঁড়াচ্ছে দক্ষ আধিকারিকদের নিয়োগ?

ওয়েব ডেস্ক: নির্বাচন কমিশনের নির্দেশ মেনেই রাজ্যে ভোটার তালিকায় বিশেষ নিবিড় সংশোধন কর্মসূচির প্রস্তুতি চলছে। আর এই বিশেষ নিবিড় সংশোধনী বা এসআইআর (SIR) প্রস্তুতিতে ইআরও (ERO) এবং এইআরও’দের (AERO) ভূমিকা অত্যন্ত গুরুত্বপূর্ণ। প্রতিটি বিধানসভার ভোটার তালিকা তৈরির দায়িত্বে থাকেন একজন করে ইআরও (ERO)। রাজ্যে ইআরও (ERO) নিয়োগ প্রায় শেষের দিকে। তবে এখন সিইও দফতরের (CEO) চিন্তা বাড়ছে এইআরও (AERO) নিয়োগ নিয়ে।

বুধবার সিইও দফতরের (CEO) তরফে রাজ্যের সব জেলা শাসকদের কাছে এই নিয়োগকে কেন্দ্র করে একটি নির্দেশিকা পাঠানো হয়েছে। রাজ্যের ২৯৪টি বিধানসভার জন্য মোট ৩ হাজার এইআরও (AERO) প্রয়োজন। প্রায় ৫০০ জন এইআরও’র (AERO) এখনও পর্যন্ত নিয়োগ হয়নি।

আরও পড়ুন: ‘মগজে মরুভূমি’, কাকে তোপ মমতার?

শুক্রবার জাতীয় নির্বাচন কমিশনে (Election Commission) এ বিষয়ে রিপোর্ট পাঠাবে সিইও দফতর (CEO)। দক্ষ এবং অভিজ্ঞ আধিকারিকের অভাবেই এখনও পর্যন্ত নিয়োগ করতে সক্ষম হয়নি রাজ্য সরকার।

উল্লেখ্য, নির্বাচন কমিশনের আইন অনুযায়ী, ইআরও (ERO) এবং এইআরওকে (AERO) নিয়োগ করতে পারে সেই রাজ্যের সংশ্লিষ্ট দফতর। অন্যদিকে, বুধবার ইআরও ও এইআরও পদে দ্রুত নিয়োগ শেষ করার নির্দেশ দিয়েছে নবান্ন। বুধবার জেলাশাসকদের সঙ্গে এ নিয়ে বৈঠক করেন মুখ‌্যসচিব মনোজ পন্থ। শুক্রবারের মধ্যে সমস্ত নিয়োগ শেষ করার লক্ষ‌্য দেওয়া হয়েছে বৈঠকে।

দেখুন অন্য খবর